44. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ Αριθ.76472 της 21/30 Οκτ.1980 (ΦΕΚ Β΄ 1097) Περί καθορισμού των εξόδων παραστάσεως των βοηθών δημάρχου για το έτος 1980. Αφού λάβαμε υπόψη: 1.Τις διατάξεις του άρθρ.111 παρ.2 του δημοτικού και κοινοτικού κώδικα (Νομ.1065/1980). 2.Το 2147/18.9.1980 έγγραφο της Κεντρικής Ενώσεως Δήμων και Κοινοτήτων της Ελλάδος. 3.Τη 40090/28.5.1980 κοινή απόφαση των Πρωθυπουργού και Υπουργού Εσωτερικών, με την οποία μεταβιβάστηκαν αρμοδιότητες στον Υφυπουργό Εσωτερικών (ΦΕΚ 572/1980 Τεύχος Β΄), αποφασίζουμε: Καθορίζουμε τα έξοδα παραστάσεως των βοηθών δημάρχου, για το έτος 1980, σε ποσοστό 50% επί των εξόδων παραστάσεως που έχουν καθορισθεί για τους δημάρχους των αντίστοιχων δήμων για το αυτό έτος. Η παρούσα απόφαση κοινοποιείται σε όλες τις Νομαρχίες και Διαμερίσματα Νομαρχίας Αττικής (Δ/νσεις Εσωτερικών) και τα Επάρχεια της χώρας για ενημέρωση των δήμων της περιφερείας του. 